**GODE SPRINT- og 1500m RESULTATER I UKE 23. Første en melding fra Liv Karin: Kruska/Trondheimslekene i pinsen, 4. og 5. juni.   
Emily Nyborg, Ella Luktvasslimo og Amalie Grande Bjørnstad deltok på 100 m i helgens stevne.   
I forsøket fikk Emily tida 12.58 og Ella 12.63 (vind -0,1), 2. og 3. beste tid. Amalie løp på 12.78 (+0,3), og 6. beste tid. I superfinalen på 100 m ble det ny pers på Amalie og Ella. Amalie greide NM-kravet og kom inn på 12.69, mens Ella løp på 12.56. Ella og Amalie løp også 200 m. Ella på ny pers 25.75, mens Amalie fikk tida 26.81 (vind + 1,5). NM-kravet er 26.10.**

**Under Steinkjerlekene for to uker siden løp Ella på 25.97. Vi bør kunne mønstre et godt damelag til 1000 m stafett under hoved-NM.**

**Adrian Kinnunen vant 100 m i Menn senior på 11.13 (vind +2,7). Under Steinkjerlekene fikk Adrian tida 11.24 (vind +0,4).   
På 200 m fikk Adrian tida 23.07 (+0,9), litt bak NM-kravet på 22.65.   
  
Maya Fuglestrand Baade vant spyd J17 med resultatet 38.65, hun hadde 41.77 på kaststevne i Trondheim 7/6 og er kvalifisert for hoved-NM.**

**Vi ser fram til hoved-NM i Stjørdal helgen 24.-26. juni. Vi håper at utøverne holder seg friske og raske framover, slik at vi kan stille med en stor tropp. Vi satser på å stille med en stor heiagjeng fra Steinkjer Friidrettsklubb, og nytt beachflagg.**

**Så noen resultater fra 1500m-festival Jessheim 2. juni: MS:   
Gregory Bernage satte pers med 3.47.33, og er nr 4 på Steinkjer-statistikken gjennom alle tider (følgende har bedre tider): 1500m Eivind Jenssen 3,45,32 2009 Rune Johansen 3,46,12 1993 Joachim Brøndbo 3,46,23 2008 Svein Berg 3,47,2 1975.**

**Simen Ellingsdalen 4.02.21 (har pers 4.00.92 fra Steinkjerlekene 2021) Grethe Tyldum 4.26.42 (har pers 4.24.12 fra Bislett 2021)**